Brot de COVID-19 en el municipi de l'Eliana
27 de juliol de 2020

L'Ajuntament de l'Eliana ha tingut coneixement d'un brot de COVID-19 en el municipi.

Davant els rumors que han circulat les últimes hores, el Consistori s'ha posat en contacte amb la Direcció General de Salut Pública, qui ha verificat aquesta informació.

L'administració autonòmica és l'única competent en la gestió d'aquesta situació i, per tant, l'única que posseeix totes les dades. Qualsevol informació que done l'Ajuntament haurà sigut contrastada i autoritzada per la Conselleria. Des de la Direcció General ens traslladen la següent informació:

1- El brot està localitzat en un espai molt concret i controlat.

2- Estan estudiant els casos apareguts i ja s'estan efectuant les proves pertinents.

3- Les persones afectades i/o familiars, o persones que hagueren pogut tindre relació ja han sigut avisades o contactades per les autoritats.

4- El departament de Salut de l'Arnau de Vilanova, al qual pertany el nostre municipi, ja ha intervingut per a la cura i atenció de les persones.

5- Les persones afectades per aquest brot són persones majors, les més vulnerables davant el virus. Insistim en la necessitat de complir les normes de protecció i distanciament social, especialment, per part de les persones joves.

L'Ajuntament de l'Eliana desitja manifestar una ràpida recuperació a les persones afectades i, com ha fet durant tota la pandèmia, posa a la disposició de totes elles els recursos municipals per a ajudar-los a guanyar la batalla del COVID-19.